Badmintonspillerne fra Vendsyssel Elite Badminton fik klø i sæsonpræmieren ude mod BS København.

Den tidligere verdensmester Peter Rasmussen bragte Vendsyssel foran, da han vandt 1. herresingle, men så var det også slut med sejrene. I damesingle vandt Nanna Brosolat det rent nordjyske opgør over Mette van Dalm til københavnernes fordel. Brosolat skiftede til BS København fra Triton til denne sæson, mens van Dalm gjorde come back efter flere års pause. Unge Brosolat besejrede i to sæt veteranen van Dalm. BS København vandt holdkampen med 5-1.